《秋望》
清代·张裕钊

晚霁江天豁，新秋物色凉。幽花栖宿雨，高柳饯斜阳。

粳稻经时熟，杯罂破鼻香。时艰欣岁稔，更惜日持觞。

作者简介：（1823—1894）湖北武昌（今鄂州市）人，字廉卿。道光二十六年举人，授内阁中书。文字渊懿，历主江宁、湖北、直隶、陕西各地书院，成就后学甚众。研究训诂，专主音义。善书，工古文，为晚清一大家。有《左氏服贾注考證》、《今文尚书考證》、《濂亭文集》。